Франкон юғары ҡатламынан бирелгән йомарт ярҙам цистерциан монастырының артабан да сәскә атыуын тәьмин иткән: ярҙам итеүселәрҙең күпселеге уның диуарҙарында үҙҙәренә һыйыныр урын тапҡан. Ярҙам итеүселәр араһында Нюрнберг бургграфы Фридрих III һәм уның улы Иоһанн I булған; Людвиг фон Виндһейм монастырға Бургвиндһаймдағы биләмәләрен инселәгән. Билдәле бер осорҙа Эбрахта йөҙҙән артыҡ монах йәшәгән; монастырҙың 37 монахы башҡа монастырҙарға башлыҡ итеп тәғәйенләнгән, ә икеһе — епископ булған. XIV быуат башында Эбрахтың цистерцианлылары Нюрнбергта «Эбрахер Һоф» (Эбрах һарайы) тип аталған ҡарттар йорто төҙөгән; 1480 йылда йорт Изге Михаил  менән тулыландырылған. Башҡа монастырь ихаталары Швайнфуртта, Редельзала, Бамберг һәм Майнстокһаймда урынлашҡан булған.